Nadele van die digitale era ten spyt, is die een groot voordeel dat dit jou toegang tot ’n wêreld van inligting, ook oor die ekologie, verleen. ’n Paar voorbeelde van gebrui­kersvriendelike webwerwe propvol nuttige feite, wenke, nuus, projekte en selfs Bybelstudies is:
Dan is daar die gedrukte media. ’n Stroom van puik en gesaghebbende boeke en tydskrifte vind hulle weg na die rakke van boekwinkels. ’n Oorsig daarvan binne die bestek van hierdie rubriek is ’n onbegonne taak, daarom verwys ek net na drie waardevolle titels uit die pen van ons eie bekroonde eko-teoloog, prof Ernst Conradie: Rus vir die hele aarde (1996); Waar op dees aarde vind mens God? (2006) en Uitverkoop? (2009) asook die uiters leeswaardige Ecological intelligence van Ian McCallum.
Die veelbekroonde en uiters fassinerende natuurprogram 50/50 het in Desember 2017 die aandag op ’n ontstellende verskynsel gevestig. Kragvooorsiening nood­saak ’n netwerk van 100 0000 km hoogspanningsdrade wat soos ’n spinnerak oor die land span. Die ge­volg daarvan is dat talle voëls van reeds bedreigde spesies daarin beland en doodgeskok word.
Geoloë identifiseer verskillende tydperke in die ge­skiedenis van die aarde, byvoorbeeld die ys-, brons-, ystertydperke; sommige ekoloë meen dat ons nou op die vooraand staan van die “plastiek”-tydperk – met al die skrikwekkende nadele daaraan verbonde.
Weerkundiges waarsku dat droogte soos die afgelope twee jaar in die Kaap, die “normale” patroon van die toe­koms gaan wees.